П Р О Т О К О Л   № 17
от заседание на Комисия ”Съдебна администрация” 
към Прокурорската колегия на Висшия съдебен съвет,
проведено на 14.11.2023 г. 

Днес, 14.11.2023 г. /вторник/ от 10.00 ч. се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ: Гергана Мутафова 
ЧЛЕНОВЕ: Калина Чапкънова 
                      Стефан Петров 

На заседанието присъстват експертните сътрудници на комисията Светла Кирилова и Стефка Тодорова – главни експерти-съдебна администрация на ОСВ – отдел ЧРАОКИ и техническият сътрудник Мариана Георгиева. 

Д Н Е В Е Н   Р Е Д:

1. ОТНОСНО: Предложение от и.ф. главен прокурор за трансформиране на 1 /една/ щ. бр. за длъжност „пазач“ в 1 /една/ щ. бр. за длъжност „призовкар-чистач“ в Окръжна прокуратура – Велико Търново. 
/вх. № ВСС-13959/07.11.2023 г./ 

Комисия „Съдебна администрация" предлага на Прокурорската колегия на Висшия съдебен съвет да приеме следното решение:
ПРОЕКТ:

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ДАВА СЪГЛАСИЕ за трансформиране на 1 /една/ щ. бр. за длъжност „пазач“ в 1 /една/ щ. бр. за длъжност „призовкар-чистач“ в Окръжна прокуратура – Велико Търново. 
МОТИВИ: Към настоящия момент прокурорите, следователите и съдебните служители от ОП-Велико Търново са разположени в три отделни сгради, включваща над 35 работни кабинета, санитарни помещения и общи части. По щат прокуратурата разполага с двама служители, които изпълняват дейностите по ежедневното почистване и поддръжка на помещенията - „чистач“ и „призовкар-чистач“, като служителят на длъжност „призовкар-чистач“ осъществява дейности по почистване  и поддръжка, както и пренос на призовки, писма и други документи, но в случаите на негово отсъствие се замества от служителя на длъжност „пазач“,  поради което предложението за трансформиране на „пазач“ в „призовкар-чистач“ е напълно обосновано.

Необходимите средства за възнаграждението на предложената за трансформиране длъжност ще бъдат осигурени от бюджета на ПРБ за 2023 г.

ВНАСЯ предложението в заседание на Прокурорската колегия на Висшия съдебен съвет, насрочено на 29.11.2023 г., за разглеждане и произнасяне. 

ПРЕДСЕДАТЕЛ 
НА КОМИСИЯТА:      /п/
			ГЕРГАНА МУТАФОВА

                                     ЧЛЕНОВЕ:     
	……/п/…………………….
         КАЛИНА ЧАПКЪНОВА

……/п/…………………….
      СТЕФАН ПЕТРОВ